केंद्रीय कपड़ा मंत्री स्मृति ईरानी लखनऊ से सड़क मार्ग से होते हुए अमेठी पहुंची, जहां रास्ते में कार्यकर्ताओं ने उनका जोरदार स्वागत किया। उन्होंने सभी का अभिवादन स्वीकार किया और तय कार्यक्रम के मुताबिक मुसाफिरखाना के पिंडारा ठाकुर गांव पहुंची। यहां उन्होंने जिले के पहले कामन सर्विस सेंटर डिजिटल गांव का शुभारंभ किया। डिजीटल गांव पिंडारा ठाकुर में कामन सर्विस सेंटर के साथ ही 206 कार्यक्रम चलाए जाएंगे। इसमें वाईफाई चौपाल, प्रधानमंत्री ग्रामीण डिजिटल साक्षरता, एलईडी बल्ब निर्माण, सेनेटरी नैपकिन बनाने की यूनिट आदि शामिल है। इन सब में ग्रामीणों के लिए भी रोजगार मिल सकेगा।